
“SCENT OF JASMINE”

παρουσίαση του ψηφιακού δίσκου

της σοπράνο, Σόνιας Θεοδωρίδου

στο Σπίτι της Κύπρου

Το Σπίτι της Κύπρου (Ξενοφώντος 2Α, Σύνταγμα) σας προσκαλεί, τη Δευτέρα 26 Σεπτεμβρίου 2022 και ώρα 19:00, στην παρουσίαση του ψηφιακού δίσκου “SCENT OF JASMINE” της διεθνούς φήμης σοπράνο, Σόνιας Θεοδωρίδου.

Το “SCENT OF JASMINE” (Άρωμα γιασεμιού) είναι ένας ύμνος για το νησί της Κύπρου.  Ένας ύμνος για την αγάπη όπως αρμόζει στο νησί της Αφροδίτης.  Παρ’ όλες τις κακουχίες ο κυπριακός λαός, διά μέσου των αιώνων, δεν έπαψε ποτέ να τραγουδά την ομορφιά της ζωής, την αγάπη και τον έρωτα.  Παρ’ όλο τον πόνο και τα βάσανα, το τραγούδι και ο πολιτισμός του, ήταν η ελπίδα και η καταφυγή του. Το «άρωμα του γιασεμιού» παρουσιάζει μια συλλογή από τραγούδια σε κυπριακή διάλεκτο με σύγχρονες ενορχηστρώσεις φτιαγμένες από τον μαέστρο Θεόδωρο Ορφανίδη με τραγούδια που ξεκινούν από τον μεσαίωνα  (το γιασεμί, ασερόμπασμαν) και φτάνουν μέχρι τις μέρες μας.

Θα μιλήσουν o Πρέσβης ε.τ. κ. Κυριάκος Ροδουσάκης και ο συνθέτης κ. Γιώργος Θεοφάνους.
Τραγούδια του δίσκου θα ερμηνεύσει  η Σόνια Θεοδωρίδου  με τη συμμετοχή μικρού γυναικείου φωνητικού συνόλου. 
Σύνδεσμος παρακολούθησης: https://diavlos.grnet.gr/room/1607?eventid=12757
Η είσοδος στην εκδήλωση επιτρέπεται σύμφωνα  με τα ισχύοντα υγειονομικά πρωτόκολλα

